Subject: Vs: Päring muuseumide väliskülastajate arvu avaldamise võimaluse kohta maakondade lõikes
From: Erik Lest - STAT <[email-masked]>
To: Aleksandr Michelson - MKM <[email-masked]>
Cc: Kristina Jerjomina - MKM <[email-masked]>, Ede Teinbas - MKM <[email-masked]>
Date: Thu, 26 Feb 2026 11:52:16 +0000

Tere!
Tänan küsimuse ja teema avamise eest.
Arutlesime kolleegidega võimalust avaldada muuseumide väliskülastajate arvu ka maakondade ning linnade lõikes.
Paraku ei ole hetkel kogutavad andmed selleks piisava kvaliteediga. Muuseumid esitavad väliskülastajate osakaalu hinnanguliselt, mitte tegelike loendatud väärtustena, mistõttu puudub võimalus kontrollida hinnangute täpsust või võrreldavust. Nagu mainisite, esineb juhtumeid, kus osakaalud on teatatud väga kõrgena, ja selliste hinnangute koondamine ka maakondlikule tasemele annab eksitava ja mitteusaldusväärse tulemuse.
Lugupidamisega
Erik Lest

analüütik

sotsiaalstatistika teenustiim

Statistikaamet

www.stat.ee<https://www.stat.ee/>

58860456

[Facebook]<https://www.facebook.com/Statistikaamet> [Instagram] <https://www.instagram.com/eesti_statistika>  [Linkedin] <https://www.linkedin.com/company/statistikaamet-statistics-estonia/>  [X] <https://x.com/eestistatistika>  [Youtube] <https://www.youtube.com/user/Statistikaamet>

________________________________
Saatja: Aleksandr Michelson - MKM <[email-masked]>
Saadetud: kolmapäev, 25. veebruar 2026 15:53
Adressaat: Erik Lest - STAT <[email-masked]>
Koopia: Kristina Jerjomina - MKM <[email-masked]>; Ede Teinbas - MKM <[email-masked]>
Teema: Päring muuseumide väliskülastajate arvu avaldamise võimaluse kohta maakondade lõikes

Tere

Majandus- ja Kommunikatsiooniministeerium tellib Statistikaametilt turismistatistika andmeid regulaarse tellimustöö raames. Üheks selliseks iga-aastaseks tellimuseks alates 2026. aastast on muuseumide väliskülastajate arv, mida hakatakse avaldama hinnangulise näitajana Statistikaameti andmebaasis (ilmselt tabel KU05).

Meil tekkis küsimus, kas tulevikus oleks mõeldav muuseumide väliskülastajate arvu avaldamine ka maakondade lõikes ning võimalusel ka valitud linnade lõikes (nt tabelis KU054). See võimaldaks paremini hinnata turismi regionaalset jaotust ning toetaks nii regionaalpoliitika kui ka turismiarenduse eesmärke.

Soovime uurida:

  *
kas selliste andmete avaldamine maakondade lõikes on üldse statistiliselt teostatav;
  *
kas andmete kvaliteet oleks piisav, et neid sellisel kujul avaldada.*

Kui see osutub võimalikuks, arutame vajadust ja andmete praktilist kasutust täiendavalt Ettevõtluse ja Innovatsiooni Sihtasutuse ning regionaalsete turismiorganisatsioonidega. Seejärel pöördume teema juurde tagasi juhul, kui vastav vajadus kinnitust leiab.

Oleme kuulnud, et üksikud muuseumid justkui raporteerivad väliskülastajate osakaalu väga kõrgena (mõnel juhul peaaegu 100%). Seetõttu soovime ka teie hinnangut, kuivõrd usaldusväärne ja võrreldav oleks see näitaja maakondade lõikes.

Parimate soovidega

Aleksandr

***

Aleksandr Michelson, PhD
turisminõunik
Ettevõtluskeskkonna ja tööstuse osakond
Majandus- ja Kommunikatsiooniministeerium
+372 55529176